पंचवटी चौक पर मंडरा रहल अछि खतरा, सहरसा छोइड़ देलहुँ की विधायक जी? - मिथिला दैनिक\nHome टटका समाद सहरसा पंचवटी चौक पर मंडरा रहल अछि खतरा, सहरसा छोइड़ देलहुँ की विधायक जी?\nपंचवटी चौक पर मंडरा रहल अछि खतरा, सहरसा छोइड़ देलहुँ की विधायक जी?\nसहरसा। 22 सितंबर [तेजस्वी ठाकुर]। शहर केँ सभ मुख्य सड़क तालाब म' तब्दील भ' गेल अछि। पंचवटी चौक सँ कुनु तरहें बड़का गाड़ि तेँ निकैल जायत अछि, मुदा जनता केर हिम्मत जबाब द' देना अछि। विधायक अरुण कुमार यादव जी विधानसभा चुनाव केँ समये सँ बनल अछि पंचवटी चौकक ई हाल... बारिश केँ पैन तेँ आब अपनेक घरक सामना तक केन सड़क तोइर देना अछि आर जगह - जगह गड्ढा भ' गेल अछि। की, अपनेक नज़र एहि पर नै पड़ल ?\nसहरसा केर लाइफ लाइन मानल जाय बला सड़क जे बस स्टैंड सँ सीधे पंचवटी चौक होयत सुपौल आर मधेपुरा क' जोरैत अछि, सहरसा केँ ओ मुख्य सड़क पंचवटी चौक डूबी रहल अछि। अपने क' बता दी ओहि पंचवटी चौक के सामना विधायक अरुण कुमार यादव जीक अप्पन छैन्ह आर राजद कार्यालय सेहो। लगातार भ' रहल बारिश सँ पंचवटी चौक पूर्णतः डूबी चुकल अछि, जकर दृश्य फोटो म' देखि सकैत छी। जाहि लेल विधायक अरुण कुमार यादव एखन धरी कुनु पहल नै केना छैथ। सड़क पर पैन जमा भेलाक कारण पंचवटी चौकक सड़क पूर्णतः खराब भ' गेल अछि। इ समस्या पंचवटी चौक सँ गंगजला चौक तक पहुच चुकल अछि।\nसहरसा केँ पूर्व विधायक भाजपा केँ विधायक आलोक रंजन छलाह। एहि बेरिक चुनाव म' हुनकर करारी हार भेलन्हि आर राजद विधायक अरुण कुमार यादव जी जितलाह। जाहि के बाद सँ शहर केँ की हाल अछि तस्वीर एकर गवाह अछि। शहर म' जल जमाव केँ समस्या विकराल बनल अछि। जाहि क' विधायक अरुण कुमार यादव गंभीरता सँ नै लेलनि। शहर डूबी रहल अछि आर विधायक जी सहरसा छोइड़ लापता छैथ।\nलोग सभक मानब छलैन कि सहरसा केँ युवा एवं तेजतर्रार जिला पदाधिकारी विनोद कुमार सिंह गुजियाल एक आधार छैथ जे शहरवासि सभ क' जलजमाव सँ निजात दिया सकैत छैथ। जिला प्रशासन मानलनि कि जल जमाव सहरसा शहर केँ एक गंभीर समस्या अछि, जाहिक निदान लेल प्रशासन गंभीर अछि आर निकट भविष्य म' एकर सकारात्मक परिणाम सभक समक्ष होयत। इ कहब छैन्ह सदर अनुमंडल पदाधिकारी जहागीर आलम केर।
